**Դիեգո Ֆորլան Կորասո Մարտին** (իսպ.՝ Diego Forlán Corazo Martin, մայիսի 19, 1979(1979-05-19)[…], Մոնտեվիդեո, Ուրուգվայ), ուրուգվայցի ֆուտբոլիստ, «Սերեսո Օսակայում» ֆուտբոլային ակումբի և Ուրուգվայի ֆուտբոլի ազգային հավաքականի հարձակվող։ Ֆորլանը երկու անգամ արժանացել է «Պիչիչի» մրցանակին և երկու անգամ ստացել «Ոսկե խաղակոշիկ» մրցանակը։ Նա նաև ճանաչվել է Հարավային Աֆրիկայում կայացած 2010 Աշխարհի գավաթի խաղարկության լավագույն ֆուտբոլիստ։

Կարիերա
-------

### Ակումբ

Ֆորլանը «Ատլետիկո»-ի կազմում
Ֆորլանի պրոֆեսիոնալ կարիերայում առաջին ակումբը եղել է «Ինդեպենդիենտեն», որի հիմնական կազմում ֆուտբոլիստը իր նորամուտը նշել է 1998 թվականին։ Չորս սեզոնների ընթացքում, Ֆորլանը անց է կացրել 77 խաղ և դարձել է 36 գոլի հեղինակ՝ գրավելով մի քանի եվրոպական ակումբների ուշադրությունը։

Արդյունքում, 2002 թվականի հունվարին Ֆորլանը պայմանագիր է կնքել «Մանչեսթեր Յունայթեդ» հետ։ Նրա նախկին ակումբը ստացել է ավելի քան 6, 9 միլիոն ֆունտ։ Իր առաջին գոլը անգլիական ակումբի կազմում Ֆորլանը կարողացել է խփել միայն 2003 թվականի օգոստոսին, Չեմպիոնների Լիգայում, «Մաքաբիի» դեմ խաղում, սակայն մինչ այդ նա հասցրել էր նվաճել Անգլիայի չեմպիոնի տիտղոսը։ Երբ 2004-05 մրցաշրջանից առաջ «մանկունյանցիները» պայմանագիր ստորագրեցին Ուեյն Ռունիի հետ, պարզ դարձավ, որ Ֆորլանը կդիտվի որպես պահեստային խաղացող, և հարձակվողը որոշեց հեռանալ ակումբից։ Ընդհանուր առմամբ, «Մանչեսթեր Յունայթեդի» կազմում, Պրեմիեր լիգայում նա խաղացել է 63 խաղ՝ դառնալով 10 գոլի հեղինակ։

2004-05 մրցաշրջանը ուրուգվայցին սկսվել է «Վիլյառեալ» ակումբում և արդյունքում նա դարձել է Իսպանիայի առաջնության լավագույն ռմբարկուն (25 գոլ) և ստացել է «Ոսկե Խաղակոշիկ» մրցանակ։ Անցկացնելով երեք մրցաշրջան «Վիլյառեալում» (106 հանդիպում - 54 գոլ), Ֆորլանը դարձավ թիմի իսկական առաջատարը՝ հայտնվելով մի քանի անգլիական ակումբների հետաքրքրության ոլորտում։ «Արսենալը», «Լիվերպուլը» և «Աստոն Վիլլան» հարձակվողի համար առաջարկում էին 15 միլիոն ֆունտ, բայց նա որոշեց մնալ Իսպանիայում։

2007-08 մրցաշրջանից առաջ Ֆորլանը միացավ «Ատլետիկո Մադրիդին», նրա համար վճարելով 21 միլիոն եվրո։ 
2011 ամռանը Ֆորլանը փոխանցման պատուհանի նախավերջին օրը պայմանագիր է կնքել Միլանի «Internationale» թիմի հետ մինչև երկու տարի ժամկետով։
2010 թվականի Մայիսի 12-ին, ՈՒԵՖԱ-ի Եվրոպայի լիգայի եզրափակչում դառնալով երկու գոլի հեղինակ, նա հաղթանակ բերեց «Ատլետիկո Մադրիդին» և ճանաչվեց այդ խաղի լավագույն ֆուտբոլիստ։ 
2012 - ն․ժ․ Sport Club Internacional։ 2012 թվականի հուլիսին դադարեցնում է պայմանագիրը «Nerazzurri»ի հետ։ Մի քանի օր անց, նա դարձավ բրազիլական Պորտո Ալեգրի քաղաքի "Internacional" թիմի խաղացող, ըստ ստորագրված համաձայնագրի - 3 տարով։

### Հավաքական

Ուրուգվայի ֆուտբոլի ազգային հավաքական Ֆորլանը հրավիրվել է 2002 թվականին և մասնակցել է Ճապոնիայում և Կորեայում անցկացված 2002 Աշխարհի գավաթին և խփել է 1 գոլ (Սենեգալի հետ խաղում), սակայն Ուրուգվայի ազգային թիմը գրավեց երրորդ տեղը խմբում և դուրս մնաց հետագա պայքարից։

2010 թվականին Հարավային Աֆրիկայում կայացած Աշխարհի առաջնությում, Ֆորլանը խփեց այդ մրցաշարում ուրուգվայցիների առաջին երկու գնդակները ՝ նախ հեռահար հարվածով բացելով խաղի հաշիվը դաշտի տերերի դեմ խաղում, իսկ հետո կրկնապատկել է հաշիվը՝ իրացնելով 11-մետրանոց հարվածը։ 1/4 եզրափակչում Ֆորլանը խփեց իր երրորդ գոլը՝ տուգանային հարվածից գրավելով Գանայի հավաքականի դարպասը։ Ֆորլանը աչքի ընկավ նաև Հոլանդիայի դեմ կիսաեզրափակիչ խաղում՝ հեռահար կրակոցով հավասարեցնելով հաշիվը (1-1)։ Սակայն վերջնական արդյունքում ուրուգվայցիները պարտվեցին (2-3)։ Ֆորլանը վնասվածքի պատճառով փոխարինվեց 84 րոպեին, երբ հաշիվը 1-3 էր։ Երրորդ տեղի համար խաղում Ուրուգվայը զիջեց Գերմանիային 2։3 հաշվով։ Այդ խաղում Ֆորլանը խփեց իր թիմի երկրորդ գոլը։ Առաջնության արդյունքներով Ֆորլանը ճանաչվեց լավագույն ֆուտբոլիստ՝ հավաքելով 23.4 % ձայն։

Անձնական կյանք
--------------

2008 թվականից հանդիպում է արգենտինացի մոդել և հաղորդավարուհի Զաիրա Նարայի (իսպ.՝ Zaira Nara) հետ։ 2011 թվականի գարնանը Ֆորլանը հայտարարել է, որ իրենց հարսանիքը կկայանա հուլիսին, սակայն Ամերիկայի գավաթի խաղարկությունն սկսվելուց առաջ հայտնի է դարձել, որ զույգը բաժանվել է։

2013 թվականի հուլիսի 2-ին Դիեգո Ֆորլանն ամուսնացել է բժշկական համալսարանի 23-ամյա ուսանողուհի Պաս Կարդոսոյի հետ. նրանք սկսել են հանդիպել 2012 թվականի կեսերին։

2016 թվականի փետրվարի 18-ին ծնվել է Դիեգո Ֆորլանի առաջնեկը, ում կոչել են Մարտին։ Չորս օր անց Դիեգոն նշել է որդու ծնունդը դասական հեթ տրիկով (գոլեր աջ ու ձախ ոտքերով և գլխով) և երկու գոլային փոխանցումներով Ուրուգվայի առաջնության՝ «Դեֆենսոր Սպորտինգ» ակումբի դեմ խաղում (5:1)։

Նվաճումներ
----------

### Թիմային

Անգլիա **«Մանչեսթեր Յունայթեդ»**

* Անգլիայի չեմպիոն։ 2003
* Անգլիայի սուպերգավաթ։ 2003
* Ֆուտբոլի Անգլիայի գավաթ։ 2004

Իսպանիա **«Վիլյառեալ»**

* Ինտերտոտոյի գավաթ։ 2004

Իսպանիա **«Ատլետիկո Մադրիդ»**

* ՈՒԵՖԱ-ի Եվրոպա Լիգա։ 2010
* ՈՒԵՖԱ Սուպեր գավաթ։ 2010

Ուրուգվայ **Ուրուգվայի հավաքական**

* Ամերիկայի գավաթ 2004։ 3-րդ տեղ
* Ամերիկայի գավաթ 2007։ 4-րդ տեղ
* Ֆուտբոլի աշխարհի առաջնություն 2010։ 4-րդ տեղ
* Ամերիկայի գավաթ 2011։ Չեմպիոն

### Անձնական

* Իսպանիայի առաջնության լավագույն ռմբարկու։ 2005, 2009
* «Ոսկե Խաղակոշիկ» մրցանակ։ 2005, 2009
* Աշխարհի առաջնության լավագույն ֆուտբոլիստ։ 2010

Վիճակագրություն
---------------

**Ակումբային կարիերա**| Ակումբ | Մրցաշրջան | Լիգա | Գավաթեր | Հարավային Ամերիկայի գավաթներ / Եվրագավաթներ | Այլ | Ընդհանուր |
| --- | --- | --- | --- | --- | --- | --- |
| Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր |
| **Ինդեպենդիենտե** | 1998/99 | 2 | 0 | 0 | 0 | 0 | 0 | 0 | 0 | 2 | 0 |
| 1999/00 | 24 | 7 | 0 | 0 | 0 | 0 | 0 | 0 | 24 | 7 |
| 2000/01 | 36 | 18 | 0 | 0 | 4 | 1 | 0 | 0 | 40 | 19 |
| 2001/02 | 18 | 12 | 0 | 0 | 7 | 2 | 0 | 0 | 25 | 14 |
| Ընդամենը | 80 | 37 | 0 | 0 | 11 | 3 | 0 | 0 | 91 | 40 |
| **Մանչեսթեր Յունայթեդ** | 2001/02 | 13 | 0 | 0 | 0 | 5 | 0 | 0 | 0 | 18 | 0 |
| 2002/03 | 25 | 6 | 7 | 2 | 13 | 1 | 0 | 0 | 45 | 9 |
| 2003/04 | 24 | 4 | 3 | 2 | 4 | 2 | 1 | 0 | 32 | 8 |
| 2004/05 | 1 | 0 | 0 | 0 | 1 | 0 | 1 | 0 | 3 | 0 |
| Ընդամենը | 63 | 10 | 10 | 4 | 23 | 3 | 2 | 0 | 98 | 17 |
| **Վիլյառեալ** | 2004/05 | 38 | 25 | 0 | 0 | 0 | 0 | 0 | 0 | 38 | 25 |
| 2005/06 | 32 | 10 | 2 | 0 | 13 | 3 | 0 | 0 | 47 | 13 |
| 2006/07 | 36 | 19 | 4 | 1 | 2 | 1 | 0 | 0 | 42 | 21 |
| Ընդամենը | 106 | 54 | 6 | 1 | 15 | 4 | 0 | 0 | 127 | 59 |
| **Ատլետիկո Մադրիդ** | 2007/08 | 36 | 16 | 6 | 1 | 11 | 6 | 0 | 0 | 53 | 23 |
| 2008/09 | 33 | 32 | 3 | 1 | 9 | 2 | 0 | 0 | 45 | 35 |
| 2009/10 | 33 | 18 | 6 | 3 | 17 | 7 | 0 | 0 | 56 | 28 |
| 2010/11 | 15 | 6 | 0 | 0 | 5 | 1 | 1 | 0 | 21 | 7 |
| Ընդամենը | 117 | 72 | 15 | 5 | 42 | 16 | 1 | 0 | 175 | 93 |
| Ընդհանուր | 365 | 173 | 31 | 10 | 91 | 26 | 2 | 0 | 492 | 209 |

Ծանոթագրություններ
------------------

* Տեսաձայնային նյութեր Վիքիպահեստում

1. ↑
2. ↑  Transfermarkt.com(բազմ․) — 2000.
3. ↑  *Rollin J.* Encyclopædia Britannica
4. ↑  Արգենտինական ֆուտբոլի տվյալների շտեմարան (իսպ.)
5. ↑  «Diego no es el típico jugador de fútbol» (իսպաներեն). Gente.com.ar. 2008 թ․ հուլիսի 6. Արխիվացված է օրիգինալից 2013 թ․ ապրիլի 4-ին. Վերցված է 2017 թ․ օգոստոսի 16-ին.
6. ↑  ««Форлан — мужчина моей жизни»» (ռուսերեն). Gazeta.ru. 2011 թ․ մայիսի 7. Արխիվացված օրիգինալից 2013 թ․ ապրիլի 4-ին. Վերցված է 2017 թ․ օգոստոսի 16-ին.
7. ↑  Gastón Pérgola (2013 թ․ հուլիսի 2). «Llegó el gol más soñado de Diego» (իսպաներեն). Elpais.com.uy. Արխիվացված օրիգինալից 2013 թ․ հուլիսի 5-ին. Վերցված է 2013 թ․ հուլիսի 3-ին.
8. ↑  «Uruguayan Forlan to be married in private ceremony, report» (անգլերեն). Սինխուա. 2013 թ․ հուլիսի 3. Արխիվացված օրիգինալից 2013 թ․ հուլիսի 5-ին. Վերցված է 2013 թ․ հուլիսի 3-ին.
9. ↑  «Forlán presentó a su hijo en Twitter» (իսպաներեն). El Observador. 21 февраля 2016. Վերցված է 2016 թ․ փետրվարի 22-ին.
10. ↑  «Peñarol - Defensor Sporting - 5:1» (անգլերեն). soccerway.com. 22 փետրվարի, 2016. Վերցված է 2016 թ․ փետրվարի 22-ին.
11. ↑  Nick Stoll (22 февраля 2016). «Diego Forlan winds back the clock with perfect hat-trick and two assists» (անգլերեն). SBS. Վերցված է 2016 թ․ փետրվարի 22-ին.

Արտաքին հղումներ
----------------

* Ֆորլանի պաշտոնական կայքը(չաշխատող հղում)
 (անգլ.)
* Կենսագրությունը sports.ru կայքում (ռուս.)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AS.com · BDFA · BDFutbol · CUP2002.RU · FootballDatabase.eu · J.League (խաղացող) · L’Équipe · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · Transfermarkt (մարզիչ) · worldfootball.net (խաղացող) · ՖԻՖԱ |
|  |
| Բառարաններ և հանրագիտարաններ | Բրիտանիկա · Մեծ նորվեգական · Munzinger · Universalis |
|  |
| 

|  Չափորոշչային վերահսկողություն |
| --- |
|  |
| BNE: XX5022299 · GTAA: 223255 · ISNI: 0000000118171973 · LCCN: no2012154120 · NDL: 001179728 · VIAF: 169160155 · WorldCat VIAF: 169160155 |

 |

 |